মুক্তি পাওয়ার পর কলকাতা টিভির মুখোমুখি ঋতুপর্ণ পাখিরা! রাতারাতি সেলিব্রেটি এলাকায়

পূর্ব বর্ধমান: কিছু কিছু গ্রেফতার যেন আনন্দের হয়ে ওঠে। গ্রেফতার হয়ে রাতারাতি সেলিব্রেটি হয়ে উঠেছেন জামালপুরের ঋতুপর্ণ পাখিরা। শনিবারের স্বর্ণালি সন্ধ্যায় কলকাতায় আইপিএলের জাঁকজমকপূর্ণ উদ্বোধন। KKR এবং RCB-র টানটান ম্যাচ। বিরাট কোহলির অর্ধশতক পূর্ণ হওয়ার পরই জি ব্লকের দিক থেকে ফেন্সিং টপকে মাঠের মধ্যে ঢুকে পড়ে ঋতুপর্ণ। ক্রিজ়-এর উপর শুয়ে পড়ে প্রণাম করে বিরাট কোহলিকে। প্রিয় খেলোয়াড়কে জড়িয়েও ধরে বিরাটের ‘ফ্যান বয়’। বিরাট-সহ খেলোয়াড়দের নিরাপত্তা বিঘ্নিত হওয়ার কারণে রবিবার সকালেই ঋতুপর্ণকে গ্রেফতার করে কলকাতা পুলিশ।

আরও পড়ুন: শর্তসাপেক্ষ জামিনে মুক্ত বিরাট ফ্যান ঋতুপর্ণ

সোমবার মুক্তি পেয়েছেন ঋতুপর্ণ। সংবাদমাধ্যমের মুখোমুখি হয়ে সে জানায়, সে বিরাট কোহলিকে ঈশ্বরের মতো মনে করে। তাই তাঁর পা ছোয়ার স্বপ্ন ছিল ছোটবেলা থেকেই। ইডেনের মাঠে বিরাট কোহলিকে দেখে আর স্থির থাকতে পারছিলাম না। তাই ছুঁতে গিয়েছিলাম ক্রিকেট ঈশ্বরের কাছে।” যে জামা সে পড়ে ছিল সেই জামায় বিরাটের ঘাম লেগে আছে তাই কখনও ওই জামা সে কাচবে না। বিরাট কোহেলির পায়ে ঠেকানো মাথার ব্যান্ড সে ফ্রেম করে ডাকবে আমাকে জানায়। ছোটবেলা থেকে ক্রিকেটার হওয়ার স্বপ্ন, তাই আগামী দিনে ভারতীয় দলে প্রতিনিধিত্ব করার স্বপ্ন রয়েছে ঋতুপর্ণের।